Document ID: /roh_data/filtered/fineweb-2-filterrobots_roh.jsonl.gz/13950

La morala da pajar en Svizra n’è betg fitg buna. En media dovran ils Svizzers 31 dis per pajar lur quints. Ils vischins en l’ulteriur’Europa dovran be 21 dis. Quai resulta dal rapport da l'interpresa d'incasso Intrum Justitia.
Er maun public è plaun
Ma betg mo persunas privatas pajan lur quints plitost tard. Uschia pajan Confederaziun, chantuns e vischnancas lur quints en media pir suenter 45 dis. Temp avessan ellas 34 dis.
Quest fatg haja consequenzas. Vegnissan ils quints pajads punctualmain pudessan interpresas pitschnas e mesaunas stgaffir dapli plazzas.
Damain retard tar firmas svizras
La morala da pajar da las firmas svizras è però in zic meglra en cumparegliaziun europeica. 77 pertschient da las firmas svizras argumenteschan lur retard da pajar cun problems finanzials. Il motiv sin il segund plaz è ina retardaziun intenziunada (64 pertschient). Tar la mesadad da las firmas mainan sfidas administrativas ad in pajament tardiv.
Il studi ha l’interpresa Intrum Justitia fatg tranter il favrer ed avrigl. Radund 10’000 interpresas en 29 pajais europeics en vegnidas dumandas.
RR novitads 12:00